Մուխրան Մաճավարիանի

Մուխրան Մաճավարիանի (, ), վրացի բանաստեղծ։ Վրացական ԽՍՀ Շոթա Ռուսթավելու անվան մրցանակի դափնեկիր։

Կենսագրություն 
Մուխրան Մաճավարիանին ծնվել է 1929 թվականի ապրիլի 2-ին Վրաստանի Սաչխերեի շրջանի Արգվետի գյուղում։ 1952 թվականին ավարտել է Թբիլիսիի պետական համալսարանի բանասիրական ֆակուլտետը։ 1957-1963 թվականներին աշխատել է որպես «Ցիսկարի» ամսագրի պոեզիայի բաժնի վարիչ։

Մուխրան Մաճավարիանին 1964-1967 թվականներին եղել է կինոստուդիայի սցենարական կոլեգիայի անդամ, 1967-1982 թվականներին աշխատել է որպես «Դիլա» ամսագրի գլխավոր խմբագիր, իսկ 1982-1988 թվականներին՝ «Սաունջե» ալմանախի գլխավոր խմբագիր։

1988-1992 թվականներին Մուխրան Մաճավարիանին եղել է Վրաստանի գրողների միության նախագահ։

Իր առաջին ստեղծագործությունները տպագրել է 1952 թվականին։ Հեղինակել է մի շարք ժողովածուներ՝ «Բանաստեղծություններ» (1955), «Պիտի ուրախացնեմ ձեզ» (1957), «Կարմիր արև և կանաչ խոտ» (, 1957), «Ճանապարհին» (, 1965), «Խոսիր» (1971)։

Եղել է ԽՍՀՄ ժողովրդական պատգամավոր (1989-1991), Վրաստանի Հանրապետության Գերագույն խորհրդի անդամ 1990-1992 թվականներին։

Մուխրան Մաճավարիանին մահացել է 2010 թվականի մայիսի 17-ին սրտի կաթվածից։ Թաղված է Թբիլիսիի Մթածմինդա պանթեոնում։

Պարգևներ 
 «Պատվո նշան» շքանշան
 Վրացական ԽՍՀ Շոթա Ռուսթավելու անվան պետական մրցանակ, գրական ու փառատոնների այլ մրցանակներ

Մուխրան Մաճավարիանին հայերեն 
 «Ես ամենևին ոչ մի հույս չունեմ...»; «Անլեզու ձուկը ո՞նց է թպրտում...»; «Մարմին...»; «Հոգնել եմ բառ պաճուճանքներից...»; «Երբ կապույտ-կապույտ երկինքն է ծաղկում...»; «Բանից պարզվում է, օ՜, թշվառ գազան...»; «Այս գարունն իմ հին ծանոթն է ասես...»; «Որպեսզի հասնես ինչ-որ մի բանի...»; «Ես հեռանում եմ...»; «Քանի Աստված դեռ քեզ համար մահ չի բերել...»; «Դու...»: Վրացական պոեզիա, Ե., «Արմավ», 2017, էջ 8-13։ Թարգմ.՝ Գագիկ Դավթյան։

Ծանոթագրություններ 

Վրացի գրողներ
Թբիլիսի քաղաքում մահացածներ
Վրացի բանաստեղծներ
Վրացական ԽՍՀ Շոթա Ռուսթավելու անվան պետական մրցանակի դափնեկիրներ
Մթածմինդա պանթեոնում թաղվածներ
Թբիլիսիի պետական համալսարանի շրջանավարտներ
20-րդ դարի բանաստեղծներ
Խորհրդային բանաստեղծներ
20-րդ դարի տղամարդ գրողներ
Վրաստանի գրողների միության անդամներ
Բանաստեղծներ այբբենական կարգով